cyanic-selkie/wikianc huggingface dataset:
বস্টন
মূল বস্টন শহরটির আয়তন এবং এখানে প্রায় ৬ লক্ষ ৭৩ হাজার লোকের বাস। এটি মার্কিন যুক্তরাষ্ট্রের উত্তর-পূর্বে নিউ ইংল্যান্ড অঞ্চলের বৃহত্তম শহর। শহরটি একটি বৃহত্তর পৌর এলাকার অর্থনৈতিক ও সাংস্কৃতিক প্রাণকেন্দ্র, যার নাম বৃহত্তর বস্টন বা গ্রেটার বস্টন। বৃহত্তর বস্টন এলাকায় প্রায় ৪০ লক্ষ লোক বাস করে। এটি গোটা মার্কিন যুক্তরাষ্ট্রের ১০ম বৃহত্তম পৌর এলাকা।
বস্টন মার্কিন যুক্তরাষ্ট্রের সবচেয়ে প্রাচীন শহরগুলির একটি। ১৬৩০ সালে ইংল্যান্ড থেকে আগত পিউরিটান ঔপনিবেশিকেরা শমুট উপদ্বীপে শহরটি প্রতিষ্ঠা করে। মার্কিন বিপ্লব তথা মার্কিন স্বাধীনতা সংগ্রামের অনেকগুলি অতিগুরুত্বপূর্ণ ঘটনা এখানেই সংঘটিত হয়, যেমন বস্টনের গণহত্যা, বস্টন টি পার্টি, বাংকার হিলের যুদ্ধ এবং বস্টনের অবরোধ। যুক্তরাজ্য থেকে মার্কিনীদের স্বাধীনতা অর্জনের পর এটি দেশটির একটি গুরুত্বপূর্ণ বন্দর শহর ও শিল্পকারখানা শহর ছাড়াও শিক্ষা ও সংস্কৃতির অন্যতম কেন্দ্র হিসেবে আবির্ভূত হয়।  ভূমি দখল এবং পৌর সংযোজন প্রক্রিয়ার মাধ্যমে এটি মূল উপদ্বীপ বা বস্টন নেক ছাড়িয়ে সম্প্রসারণ লাভ করে। শহরটির সমৃদ্ধ ইতিহাসের কারণে এখানে বহু পর্যটক বেড়াতে আসেন। বিশেষ করে ফ্যানুইল হল একাই প্রতি বছর ২ কোটিরও বেশি পর্যটককে আকৃষ্ট করে। মার্কিন যুক্তরাষ্ট্রের অনেক "প্রথম" স্থাপনা বস্টন শহরেই প্রতিষ্ঠিত হয়। যেমন মার্কিন যুক্তরাষ্ট্রের প্রথম সরকারী বিদ্যালয় (১৬৩৫), প্রথম পাতালরেল (ট্রেমন্ট স্ট্রিট সাবওয়ে, ১৮৯৭), এবং প্রথম নগর-উদ্যান (বস্টন কমন, ১৬৩৪).
বস্টন উচ্চতর শিক্ষার একটি আন্তর্জাতিক কেন্দ্র। এখানে আইন, চিকিৎসা, প্রকৌশন এবং ব্যবসার উপরে অনেক উচ্চমানের ও বিখ্যাত মহাবিদ্যালয় ও বিশ্ববিদ্যালয় আছে। উদ্ভাবন এবং নতুন ব্যবসা প্রতিষ্ঠার ক্ষেত্রে শহরটিকে বিশ্বের নেতৃত্বস্থানীয় একটি শহর হিসেবে গণ্য করা হয়; এখানে ২ হাজারেরও বেশি স্টার্ট-আপ (নতুন ব্যবসা প্রতিষ্ঠান) আছে। বস্টনের অর্থনৈতিক ভিত্তির মধ্যে আরও আছে অর্থসংস্থান, পেশাগত এবং ব্যবসায়িক সেবাসমূহ, জৈবপ্রযুক্তি, তথ্য প্রযুক্তি এবং সরকারী কর্মকাণ্ডসমূহ।
চিড়িয়াখানা (চলচ্চিত্র)
চিড়িয়াখানা সত্যজিৎ রায় পরিচালিত ১৯৬৭ খ্রিষ্টাব্দের একটি বাংলা চলচ্চিত্র। শরদিন্দু বন্দ্যোপাধ্যায়ের জনপ্রিয় গোয়েন্দা চরিত্র ব্যোমকেশ বক্সী অবলম্বনে এই চলচ্চিত্র নির্মাণ করা হয়েছে। সিনেমায় ব্যোমকেশ বক্সীর চরিত্রে অভিনয় করেছেন মহানায়ক উত্তম কুমার। শরদিন্দু বন্দ্যোপাধ্যায়ের একই নামের উপন্যাস থেকেই এর কাহিনী নেয়া হয়।
নোয়াদার ঢাল রেলওয়ে স্টেশন
নোয়াদার ঢাল রেলওয়ে স্টেশন পূর্ব রেলওয়ে বিভাগের সাহিবগঞ্জ লুপের হাওড়া বিভাগে অবস্থিত। স্টেশনটি ভারতের পশ্চিমবঙ্গের পূর্ব বর্ধমান জেলার নোয়াদার ঢালে অবস্থিত।
চিড়িয়াখানা (চলচ্চিত্র)
সঙ্গীত
ছবির সঙ্গীত পরিচালনা করেছেন সত্যজিৎ রায়, গানের কথা লিখেছেন তিনিই ।
মঙ্গল গ্রহে বসতি স্থাপন
মঙ্গল গ্রহে বসতি স্থাপনের ধারণাটি বেসরকারি মহাকাশ সংস্থা ও বেসরকারি কর্পোরেশনগুলির কাছ থেকে যেমন ব্যাপক সাড়া পেয়েছে এবং বিজ্ঞান কথাসাহিত্য রচনা, চলচ্চিত্র ও শিল্পের ক্ষেত্রেও এ বিষয়ে ব্যাপক আগ্রহ প্রকাশ পেয়েছে।
সংস্থাগুলি বসতি স্থাপনের চেষ্টার প্রথম ধাপ হিসাবে মঙ্গল গ্রহে মানব অভিযানের পরিকল্পনার প্রস্তাব দিয়েছে, তবে কোনও মানুষ এখনো পর্যন্ত গ্রহটিতে পদার্পণ করেনি। তবে ল্যান্ডার ও রোভারগুলি গ্রহের উপরিভাগে সফলভাবে অন্বেষণ বা অনুসন্ধান করেছে এবং স্থলটির অবস্থার বিষয়ে তথ্য সরবরাহ করেছে। গ্রহে কোনও মানুষদের অবতরণের আগে হ্যাপটিক প্রযুক্তি ব্যবহার করে মঙ্গল গ্রহের ভার্চুয়াল দর্শন প্রস্তাব করা হয়েছে।
মঙ্গলে বসতি স্থাপনের মূল কারণগুলোর মধ্যে আছে কৌতূহল, মানুষবিহীন রোভারের আরও গভীর পর্যবেক্ষণ ও গবেষণা করার প্রয়াস, এর উৎসসমূহে অর্থনৈতিক আগ্রহ এবং অন্যান্য গ্রহে বসতি স্থাপনের মাধ্যমে মানবজাতিকে বিলুপ্তি থেকে রক্ষা করার সম্ভাবনা সৃষ্টি। প্রতিবন্ধকতা ও ঝুঁকির মধ্যে আছে মঙ্গলে ভ্রমণের সময় এর ভূপৃষ্ঠের বিকিরণের সংস্পর্শে আসা, বিষাক্ত মাটি, নিম্ন মধ্যাকর্ষন, সুপেয় জলের অভাব, শীতল তাপমাত্রা এবং পৃথিবী থেকে মঙ্গল গ্রহের দূরত্ব ও যোগাযোগের বিচ্ছিন্নতা যা একাকিত্বের সৃষ্টি করে। থাম্ব|শিল্পীর কল্পনায় মঙ্গল গ্রহে স্থাপিত একটি মানব ঘাঁটি, যেখানে দৃশ্যমান কাঁটা অংশটি অভ্যন্তরীণ [[উদ্যানতত্ত্ব|উদ্যানতাত্ত্বি ক অঞ্চলকে নির্দেশ করে।  ]] স্থায়ী বসতি স্থাপন নিয়ে গবেষণা করার ক্ষেত্রে সাম্প্রতিক প্রতিশ্রুতি প্রদানকারী সরকারি মহাকাশ সংস্থাগুলির মধ্যে অন্তর্ভুক্ত রয়েছে—নাসা, ইএসএ, রসকসমস, ইসরো ও সিএনএসএ এবং বেসরকারি সংস্থাগুলি হল—স্পেসএক্স, লকহীড মার্টিন ও বোয়িং।
অভিযান সংক্রান্ত ধারণা এবং সময়সূচী
বিংশ শতাব্দীর শুরু থেকেই সরকারি ও বেসরকারি সংস্থাসমূহ মঙ্গল গ্রহে কতিপয় মানব অভিযানের প্রস্তাব দিয়েছে।
জাতীয় মহাকাশ সংস্থা কর্তৃক সরকারিভাবে পরিকল্পিত সকল মানব অভিযানমূলক কর্মসূচী সরাসরিভাবে মঙ্গল গ্রহে বসতি স্থাপনের উদ্দেশ্যে পরিচালিত মিশনের ধারণার সাথে সম্পর্কযুক্ত নয়। নাসা, রসকসমস, ইউরোপীয় মহাকাশ সংস্থা দ্বারা পরিকল্পিত এ ধরনের অভিযানগুলো কেবলমাত্র পরীক্ষামূলক অনুসন্ধানের জন্যই পরিচালিত হয়েছে, একটি স্থায়ী ভিত্তি স্থাপন করা এর অন্তর্ভুক্ত হলেও এখন পর্যন্ত মূল লক্ষ্য নয়। থাম্ব|শিল্পীর কল্পনায় একটি মানব মঙ্গল অভিযানে ভূপৃষ্ঠের দৃশ্য বসতি স্থাপনের জন্য স্থায়ী আবাস প্রতিষ্ঠা প্রয়োজন যার স্ব-বৃদ্ধি ও স্বনির্ভর হওয়ার ক্ষমতা আছে।মঙ্গল গ্রহে বসতি স্থাপনের জন্য দুটি পূর্বগৃহীত প্রস্তাবনা হলো “মঙ্গল গ্রহে প্রত্যক্ষ” ও “আংশিক প্রত্যক্ষ” ধারণাগুলি যা মঙ্গল গ্রহে বসতি স্থাপনের পক্ষে একজন অধিবক্তা, রবার্ট জুব্রিন কর্তৃক সমর্থিত।
স্পেস এক্স মঙ্গল গ্রহে চূড়ান্তভাবে বসতি স্থাপনের লক্ষ্যে মঙ্গল পরিবহনব্যবস্থার পরিকাঠামো উন্নয়নের প্রস্তাব দিয়েছে। উক্ত মিশনের জন্য প্রয়োজনীয় যান্ত্রিক ব্যবস্থাপনার মধ্যে রয়েছে পুরোপুরি পুনঃব্যবহারযোগ্য উৎক্ষেপক যান, মানুষ পরিবহনযোগ্য মহাকাশযান, কক্ষপথে ঘূর্ণায়মান চালক- ট্যাঙ্কার, অতি দ্রুত ঘূর্ণনশীল লঞ্চ প্যাড এবং ইন সাইটু রিসোর্স ইউটিলাইজেশন(আইএসআরইউ) এর মাধ্যমে মঙ্গল গ্রহে রকেট জ্বালানি উৎপাদন এর অন্তর্ভুক্ত। স্পেস এক্স এর অন্যতম প্রধান লক্ষ্য হলো ২০২৪ সালের মধ্যে মঙ্গল গ্রহে সর্বপ্রথম মানুষ পাঠানো।
পৃথিবীর সাথে আপেক্ষিক সাদৃশ্য
বাল্কের বিশ্লেষণে আকৃতি, মাধ্যাকর্ষণ শক্তি র দিক দিয়ে শুক্র গ্রহের সাথে পৃথিবীর সাদৃশ্য আছে, কিন্তু বসতি স্থাপনের কথা বিবেচনায় পৃথিবীর সাথে মঙ্গল গ্রহের আরো জোরালো মিল পাওয়া যায়।
বায়ুমণ্ডলীয় চাপের তুলনামূলক ছক
মাধ্যাকর্ষণ শক্তি ও ম্যাগনেটোস্ফিয়ার
মঙ্গল পৃষ্ঠের অভিকর্ষ শক্তি পৃথিবীর মাত্র ৩৮%। যদিও পৃথিবীর মাইক্রোগ্র্যাভিটি মানুষের পেশি ও হাড়ের ক্ষয়ক্ষতিজনিত সমস্যা র কারণ, মঙ্গলের মাধ্যাকর্ষণেরও একই প্রতিক্রিয়া আছে কিনা তা এখনও জানা সম্ভব হয় নি। মঙ্গল গ্রহের ক্ষুদ্র মাধ্যাকর্ষণ শক্তি মানুষের উপর কী প্রভাব ফেলতে পারে এ সম্পর্কে আরো জানার জন্য “মার্স গ্র্যাভিটি বায়োস্যাটেলাইট” নামে একটি প্রকল্প প্রস্তাব করা হয়েছিল। কিন্তু পর্যাপ্ত তহবিলের অভাবে প্রকল্পটি বাতিল হয়ে যায়।
ম্যাগনেটোস্ফিয়ার না থাকায় সৌর কণা, মহাজাগতিক রশ্মি অতি সহজেই মঙ্গলের বায়ুমণ্ডলে প্রবেশ করতে পারে।
বায়ুমণ্ডল
মঙ্গল গ্রহের বায়ুমণ্ডলীয় চাপ আর্মস্ট্রং সীমা র চেয়ে অনেক কম, ফলে মানুষ চাপরোধক স্যুট ছাড়াই বেঁচে থাকতে পারে। যেহেতু পৃথিবীকরণকে স্বল্পমেয়াদী সমাধান হিসেবে বিবেচনা করা যায় না, তাই মঙ্গল গ্রহে প্রেসার ভেসেল যুক্ত করে বাসযোগ্য কাঠামো নির্মাণ করতে হবে যা অনেকটা মহাকাশযানে র অনুরূপ এবং ৩০ থেকে ১০০ কিলোপ্যাসকেল (kPa) চাপ ধারণে সক্ষম। এ গ্রহের বায়ুমণ্ডলও অত্যন্ত বিষাক্ত যার বেশিরভাগই কার্বন-ডাই-অক্সাইডে পরিপূর্ণ ( ৯৫% কার্বন-ডাই-অক্সাইড, ৩% নাইট্রোজেন, ১.৬% আর্গন এবং অক্সিজেন সহ অন্যান্য গ্যাসের পরিমাণ ০.৪% থেকেও কম )।
এই পাতলা বায়ুমণ্ডল সূর্যের অতিবেগুনী রশ্মি কে প্রতিফলিত করে না, ফলে তা পরমাণুগুলোর আণবিক বন্ধনে ভাঙ্গন সৃষ্টি করে। উদাহরণস্বরূপ, মঙ্গলের বায়ুমণ্ডলে অ্যামোনিয়া (NH3) স্থিতিশীল নয় এবং কয়েক ঘণ্টা থাকার পরেই এর বন্ধন ভেঙ্গে যায়। এই সূক্ষ্ম বায়ুস্তরের কারণেই মঙ্গলে দিন ও রাতের তাপমাত্রার পার্থক্য পৃথিবীর তুলনায় অনেক বেশি, যা সাধারণত ৭০°C (১২৫°F) হয়ে থাকে। যা-ই হোক, ধূলিঝড়ের সময় দিন/রাতের তাপমাত্রার পার্থক্য আরো কম থাকে কারণ তখন দিনের বেলায় খুব সামান্য আলো বায়ুমণ্ডলে প্রবেশ করে যা মধ্যবর্তী বায়ুস্তরকে ঊষ্ণ করে তোলে।
জল ও জলবায়ু
মঙ্গল গ্রহে জলে র পরিমাণ অতি স্বল্প, স্পিরিট এবং অপারচুনিটি রোভারের সাহায্যে সেখানে পৃথিবীর শুষ্কতম মরুভূমি থেকেও স্বল্প পানির উৎসের সন্ধান মিলেছে।
এ গ্রহের জলবায়ু পৃথিবীর তুলনায় অনেক শীতল, পৃষ্ঠের গড় তাপমাত্রা ১৮৬ থেকে ২৬৮ কেলভিনের মধ্যে (-৮৭°C হতে -৫°C; -১২৫º থেকে ২৩°F) (ঋতু এবং অক্ষাংশে র উপর নির্ভর করে) ।অ্যান্টার্কটিকা য় পৃথিবীর সর্বকালের সর্বনিম্ন তাপমাত্রা রেকর্ড করা হয়েছিল যা ছিল ১৮৪ K (-৮৯.২°C;-১২৮.৬°F)।
যেহেতু মঙ্গল গ্রহ সূর্যে র প্রায় ৫২% দূরে অবস্থিত, তাই এ গ্রহের প্রতি একক অঞ্চলে সৌরশক্তি প্রবেশের পরিমাণ পৃথিবীর ঊর্ধ্বতর বায়ুস্তরে প্রবেশকৃত সৌরশক্তির মাত্র ৪৩.৩%, তবুও অধিক পাতলা বায়ুস্তরের কারণে সূর্যরশ্মির একটি বড় অংশ মঙ্গলের ভূপৃষ্ঠে এসে পৌঁছায়। মঙ্গলে সর্বাধিক সৌর বিকিরণ প্রায় ৫৯০ W/m2 যার তুলনায় পৃথিবী পৃষ্ঠে বিকিরণ প্রায় ১০০০ W/m2; মঙ্গল গ্রহের নিরক্ষীয় অঞ্চলের অনুকূল অবস্থা উত্তর মেরুর কানাডীয় অঞ্চলের ডেভন দ্বীপে র জুন মাসের আবহাওয়ার সাথে তুলনা করা যায়।
ধূলিঝড় সারা বছরব্যাপী খুবই সাধারণ ঘটনা যা পুরো সপ্তাহ ধরে গ্রহকে ঢেকে রাখে এবং সূর্যরশ্মি ভূপৃষ্ঠে পৌঁছাতে বাঁধা দেয়। ফলে কয়েক মাসের  জন্য তাপমাত্রা প্রায় ৪°C (৭°F) হ্রাস পায়। এর সাথে পৃথিবীর তুলনামূলক ঘটনার মধ্যে আছে বিরল আগ্নেয়গিরির অগ্ন্যুৎপাতে র ঘটনা যেমনঃ ক্রাকাতোয়া, যা ১৮৮৩ সালে বায়ুমণ্ডলে প্রচুর ছাই ছড়িয়ে দেয়, ফলে বৈশ্বিক তাপমাত্রা ১°C(২°F) হ্রাস পায়। সম্ভবত এই দুর্যোগগুলো সৌর প্যানেল থেকে বিদ্যুৎ উৎপাদনের উপর দীর্ঘ সময়ব্যাপী প্রভাব ফেলে, পৃথিবীর সাথে যোগাযোগেও ফলে বাধা সৃষ্টি হয়।
বস্তুত মঙ্গল গ্রহে কখনো মেঘের সৃষ্টি হয় না এবং বৃষ্টিও হয় না, তাই ঠান্ডা হলেও এ গ্রহ সর্বদা রৌদ্রোজ্জ্বল (ধূলিঝড়ের সময় ব্যতীত)। এর মানে ধূলিঝড়-মুক্ত দিনগুলিতে সৌর প্যানেল সর্বাধিক সক্রিয়তার সাথে কার্য পরিচালনা করতে পারে। মঙ্গলের কক্ষপথ পৃথিবীর তুলনায় উৎকেন্দ্রিক, যা এক মঙ্গল বর্ষের সময়কালে তাপমাত্রা এবং সৌর ধ্রুবকের তারতম্যকে বৃদ্ধি করে।
মাটি
ক্লোরিন এবং এর সাথে সংশ্লিষ্ট যৌগগুলোর অধিক ঘনত্বের কারণে মঙ্গল গ্রহের মাটি অত্যন্ত বিষাক্ত যা সকল প্রকারের জীবের জন্য মারাত্মক ক্ষতিকর।
বেঁচে থাকার ক্ষমতা
যদিও কিছু আদি জীব পৃথিবীতে চরম ও প্রতিকূল পরিস্থিতিতে বেঁচে থাকতে পারে, আনুমানিক ধারণার ভিত্তিতে জানা গেছে যে, উদ্ভিদ ও প্রাণীরা মঙ্গল গ্রহের পারিপার্শ্বিক পরিস্থিতিতে স্বাভাবিকভাবে বেঁচে থাকতে পারে না।
মানব বসতি নির্মাণের শর্ত
থাম্ব|মঙ্গলের পৃষ্ঠে একটি অভিযানের মতো দলগত মিশন পরিচালনা করা যাবে, তবে তা সীমিত সময়ের জন্যশুক্র মেঘের শীর্ষ ব্যতীত তাপমাত্রা এবং সূর্যরশ্মি প্রাপ্তির দিক দিয়ে অন্য যেকোনো গ্রহ বা উপগ্রহ থেকে মঙ্গল গ্রহের ভূপৃষ্ঠের অবস্থা পৃথিবীর কাছাকাছি। যা–ই হোক, উচ্চ বিকিরণ,অতিশয় সংকুচিত বায়ুচাপ এবং ০.১৬% অক্সিজেন দ্বারা গঠিত বায়ুমণ্ডল বিশিষ্ট এ গ্রহের পৃষ্ঠ মানুষ বা জীবনের পরিচিত কোনো রূপের জন্য বসবাসের যোগ্য নয়।
২০১২ সালে একটি প্রতিবেদনে বলা হয়েছিল যে, কিছু লাইকেন এবং সায়ানোব্যাকটেরিয়া মার্স সিমুলেশন ল্যাবরেটরিতে জার্মান মহাকাশ কেন্দ্র কর্তৃক পরিচালিত একটি পরীক্ষায় কৃত্রিমভাবে তৈরি মঙ্গল গ্রহের পারিপার্শ্বিক পরিস্থিতিতে সালোকসংশ্লেষণে র ভিত্তিতে অসাধারণ অভিযোজন ক্ষমতা প্রদর্শন করে এবং ৩৪ দিন বেঁচে থাকে।  কিছু বিজ্ঞানী ধারণা করেন যে, সায়ানোব্যাকটেরিয়া মঙ্গল গ্রহে স্বয়ংসম্পূর্ণ বাস্তুতন্ত্র গড়ে তোলার মাধ্যমে কলোনির বিকাশে ভূমিকা রাখতে পারে। তারা প্রস্তাব করেন যে, সায়ানোব্যাকটেরিয়া খাদ্য, জ্বালানি ও অক্সিজেন উৎপাদনসহ বিভিন্ন ক্ষেত্রে ব্যবহৃত হতে পারে;আবার তাদের উৎপাদিত দ্রব্যগুলো পরোক্ষভাবে অন্যান্য জীবের বিকাশে ভূমিকা রাখতে পারবে, যা মঙ্গলের উৎসের উপর ভিত্তি করে জীবন রক্ষাকারী জৈব প্রক্রিয়ার সম্প্রসারণে নতুন দুয়ার উন্মোচন করবে। থাম্ব|মঙ্গল অভিযানে একটি উদ্বেগের বিষয় হলো ধূলিঝড় মানুষ পৃথিবীর এমন কিছু জায়গায় ভ্রমণ করেছে যাদের পরিবেশ কিছুটা মঙ্গল গ্রহের পরিবেশের সাথে মিলে যায়। নাসার রোভার কর্তৃক প্রাপ্ত উপাত্ত থেকে জানা গেছে, মঙ্গলের নিম্ন অক্ষাংশ বিশিষ্ট এলাকার তাপমাত্রা অ্যান্টার্কটিকা র তাপমাত্রার সমান। পৃথিবীতে পাইলট বেলুন দ্বারা আরোহণকৃত সর্বোচ্চ উচ্চতায় (১৯৬১ সালে ৩৫ কিমি বা ১১৪,০০০ ফুট এবং ২০১২ সালে ৩৮ কিমি) বায়ুমণ্ডলীয় চাপ মঙ্গলের ভূপৃষ্ঠের চাপের সমান।
মঙ্গলে মানুষের জীবনযাপনের জন্য জটিল ব্যবস্থা সংবলিত কৃত্রিম বাসস্থানের প্রয়োজন হবে। এক্ষেত্রে একটি অন্যতম বিবেচিত বিষয় হলো পানি প্রক্রিয়াকরণ ব্যবস্থা। মানবদেহ প্রধানত পানি দিয়ে তৈরি হওয়ায়, পানির অভাবে সে কিছুদিনের মধ্যেই মারা যাবে। এমনকি শরীরের মোট পানি ৫-৮% হ্রাস পেলে তা ক্লান্তি, মানসিক অবসাদ ও মাথা ঘোরার কারণ হয় এবং তা ১০% হ্রাস পেলে শারীরিক ও মানসিক বৈকল্য সৃষ্টি হয় (পানিশুন্যতা দেখুন)। যুক্তরাজ্যে একজন ব্যক্তি প্রতিদিন গড়ে ৭০-১৪০ লিটার পানি ব্যবহার করে। আইএসএস এর মহাকাশচারীরা যথাযথ প্রশিক্ষণ এবং অভিজ্ঞতার মাধ্যমে প্রমাণ করেছে যে এর চেয়ে আরো কম পানি ব্যবহার করা সম্ভব এবং এর মধ্যে ৭০% পানি আইএসএস পানি পুনঃবিশোধন প্রক্রিয়ার মাধ্যমে পুনঃব্যবহার করা সম্ভব। পুরো পানির অর্ধেকই গোসলের কাজে ব্যবহৃত হয়। মঙ্গল গ্রহেও অনুরূপ ব্যবস্থার প্রয়োজন হবে, তবে তা আরো কার্যকরী হতে হবে যেহেতু মঙ্গলে রোবোটের সাহায্যে প্রতিনিয়ত জল সরবরাহ করা অত্যন্ত ব্যয়বহুল (আইএসএস এ প্রতিবছর চারবার জল সরবরাহ করা হয়)।
মানব স্বাস্থ্যের উপর প্রভাব
মঙ্গল গ্রহ মানব বসতি স্থাপনের জন্য একটি ঝুঁকিপূর্ণ পরিবেশ প্রদর্শন করে। দীর্ঘমেয়াদি মহাকাশ অভিযানের জন্য বিভিন্ন প্রযুক্তি তৈরি হচ্ছে যা মঙ্গল গ্রহে বসতি স্থাপনে সহায়ক হতে পারে। এখন পর্যন্ত সবচেয়ে দীর্ঘতম স্পেস ফ্লাইটের রেকর্ডটি মহাকাশচারী ভ্যালেরি পলিয়াকভে র, যা একটানা ৪৩৮ দিনের ছিল এবং জেনাদি পাদালকা দ্বারা মহাকাশে সর্বাধিক অর্জিত সময় হলো ৮৭৮ দিন। অ্যাপোলো ১৭ চাঁদে অবতরণের জন্য পৃথিবীর ভ্যান অ্যালেন বিকিরণ বেষ্টনীর সুরক্ষার বাইরে দীর্ঘতম সময়, প্রায় ১২ দিনের মতো অতিবাহিত করে। কিন্তু নাসা কর্তৃক প্রস্তাবিত ২০২৮ সালের ১১০০ দিনের যাত্রার তুলনায় তা অনেক কম। বিজ্ঞানীরা এও অনুমান করেন যে, বিভিন্ন জৈবিক ক্রিয়াকলাপগুলি মঙ্গল গ্রহের বাহ্যিক পরিবেশ দ্বারা নেতিবাচকভাবে প্রভাবিত হতে পারে। উচ্চ মাত্রার বিকিরণের প্রচুর শারীরিক পার্শ্ব-প্রতিক্রিয়া আছে, যা হ্রাস করা অত্যাবশ্যক। উপরন্তু, মঙ্গল গ্রহের মাটি তে উচ্চ মাত্রার অধিবিষ আছে, যা মানব স্বাস্থ্যের জন্য অত্যন্ত ক্ষতিকর।
শারীরিক প্রভাবসমূহ
মাধ্যাকর্ষণ বলের পার্থক্য হাড় ও পেশী র ক্ষয়সাধনসহ বিভিন্নভাবে মানব স্বাস্থ্যের ক্ষতি করতে পারে। ফলে অস্টিওপোরোসিস এবং রক্ত-সংবহনতন্ত্রের রোগে র ঝুঁকিও বৃদ্ধি পায়। বর্তমান কাক্ষিক আবর্তনচক্রে মহাকাশচারীদের আন্তর্জাতিক মহাকাশ স্টেশনে র শূন্য মাধ্যাকর্ষণে প্রায় ৬ মাস অবস্থান করতে হয়, যা মঙ্গল গ্রহে একমুখী ভ্রমণের তুলনামূলক সময়ের সমান। যার ফলে মঙ্গলে গমনকারী নভোচারীরা কী ধরনের শারীরিক অবস্থার মধ্যে থাকবেন, তা গবেষকরা আরো ভালোভাবে বোঝার সুযোগ পান। মঙ্গলের পৃষ্ঠের মাধ্যাকর্ষণ পৃথিবীর মাত্র ৩৮%। মাইক্রোগ্র্যাভিটি রক্ত-সংবহনতন্ত্র, কঙ্কালতন্ত্র এবং নিউরোভেস্টিবুলার (কেন্দ্রীয় স্নায়ুতন্ত্র) সিস্টেমের উপর প্রভাব ফেলে। রক্ত-সংবহনতন্ত্রের প্রতিক্রিয়াগুলি অত্যন্ত জটিল। পৃথিবীতে,শরীরের ৭০% রক্ত হার্টের নিচে অবস্থান করে, কিন্তু মাইক্রোগ্র্যাভিটিতে কোনো কিছুই রক্তকে শরীরের নিচের দিকে টানতে না পারার কারণ এটি নয়। এর অনেক ক্ষতিকর পার্শ্ব-প্রতিক্রিয়া আছে। মাইক্রোগ্র্যাভিটিতে প্রবেশের সাথে সাথে শরীরের নিচের অংশ এবং পায়ের রক্তচাপ উল্লেখযোগ্যভাবে হ্রাস পায়। এর ফলে পেশি ও হাড়ের ভর হারিয়ে পা দুর্বল হয়ে পড়ে। নভোচারীদের মধ্যে স্ফীত মুখ এবং “চিকেন লেগ সিনড্রোম” এর লক্ষণ দেখা যায়। পৃথিবীতে প্রত্যাবর্তনের এক দিন পরে সংগৃহীত রক্তের নমুনায় রক্তরসে ১৭% হ্রাস দেখা গিয়েছিল, যা এরিথ্রোপয়েটিন নিঃসরণ রোধে ভূমিকা রেখেছিল। কংকালতন্ত্র, যা শরীরের অঙ্গবিন্যাস, সঞ্চালন ইত্যাদি বজায় রাখতে গুরুত্বপূর্ণ ভূমিকা পালন করে, দীর্ঘ মহাকাশ যাত্রা ও মাইক্রোগ্র্যাভিটির সংস্পর্শে আসার ফলে পেশিশক্তি ক্ষয় এবং দেহের অভ্যন্তরীণ খনিজ চ্যুতি ঘটে। এই সমস্যাগুলি থেকে পরিত্রাণ পাওয়া একটি দীর্ঘ প্রক্রিয়া এবং মাইক্রোগ্র্যাভিটির পার্শ্ব-প্রতিক্রিয়াগুলো কখনোই পুরোপুরিভাবে চলে যাবে না।
মানসিক প্রভাবসমূহ
মঙ্গল গ্রহের সাথে যোগাযোগ ব্যবস্থার বিলম্বের কারণে, মহাকাশচারীদের মানসিক স্বাস্থ্য পর্যবেক্ষণের জন্য নতুন বিধান তৈরি ও প্রয়োগ করা প্রয়োজন। গবেষকরা হাই-সিএস (হাওয়াই এনালগ মহাকাশ অনুসন্ধান ও সিমুলেশন কেন্দ্র) নামে মঙ্গল গ্রহকেন্দ্রিক একটি সিমুলেশন ব্যবস্থা তৈরি করেছেন যার মাধ্যমে বিজ্ঞানীরা এক বছরে একটি কৃত্রিম মঙ্গল পরীক্ষাগারে অবস্থান করে একাকিত্ব, পুনরাবৃত্তিমূলক কাজ এবং অন্যান্য বিজ্ঞানীদের সাথে একসাথে বসবাস ইত্যাদি বিষয়ের মানসিক প্রভাব সম্পর্কে অধ্যয়ন করতে পারেন। পৃথিবীর প্রফেশনালদের সাথে সরাসরি যোগাযোগে ব্যাঘাত ঘটলে সেক্ষেত্রে ব্যক্তিগত এবং আন্তঃব্যক্তিগত বিষয়ে সাহায্যের জন্য বিভিন্ন কম্পিউটার প্রোগ্রাম তৈরি করা হচ্ছে। মঙ্গল গ্রহে অভিযান পরিচালনা এবং বসতি স্থাপনের ক্ষেত্রে বর্তমান পরামর্শ হলো এমন ব্যক্তিদের নির্বাচন করা যারা মনস্তাত্ত্বিক মূল্যায়ন কার্যক্রমে উত্তীর্ণ হয়েছেন। পৃথিবীতে প্রত্যাবর্তনকারীদের জন্যও মনোসামাজিক অধিবেশনের পরামর্শ দেওয়া হয়, যাতে তারা স্বাভাবিক জীবনযাপনে অভ্যস্ত হতে পারেন।
পৃথিবীকরণ
মূল প্রবন্ধঃ মঙ্গল গ্রহের পৃথিবীকরণ থাম্ব|শিল্পীর কল্পনায় কল্পবিজ্ঞানে বর্ণিত মঙ্গল গ্রহের পৃথিবীকরণের প্রক্রিয়া বিভিন্ন গল্প-উপন্যাস মঙ্গল গ্রহকে পৃথিবীকরণের সম্ভাবনাকে তুলে ধরে, যা মানুষসহ বিভিন্ন জীবপ্রজাতিকে মঙ্গলে নিশ্চিন্তভাবে বেঁচে থাকার স্বপ্ন দেখায়। কিছু সম্ভাব্য প্রযুক্তির ধারণাগুলি আনুমানিকভাবে মঙ্গল গ্রহের পৃথিবীকরণে ভূমিকা রাখতে সক্ষম হলেও বাস্তবে কোনো কিছুই মঙ্গলকে বৈজ্ঞানিক কল্পকাহিনীতে চিত্রিত পৃথিবীর মতো বাসযোগ্য গ্রহে রূপ দিতে পারবে না।
বিকিরণ
অভ্যন্তরীণ ডায়নামো হারানোর কারণে মঙ্গলের ম্যাগনেটোস্ফিয়ার অত্যন্ত দুর্বল-আর এ কারণেই মঙ্গল পৃথিবীর তুলনায় সূর্য থেকে দূরে অবস্থান করলেও ম্যাগনেটোস্ফিয়ার না থাকায় ভূপৃষ্ঠে এত বিকিরণ পৌঁছাতে পারে। পাতলা বায়ুমণ্ডল দ্বারা আবৃত হওয়ায় তা উল্লেখযোগ্য পরিমাণে চার্জিত বিকিরণ মঙ্গল পৃষ্ঠে প্রবেশের অনুমতি দেয়। পৃথিবীর বায়ুমণ্ডল এবং ম্যাগনেটোস্ফিয়ারের সুরক্ষার বাইরে মহাকাশ ভ্রমণে দুই ধরনের বিকিরণ ঝুঁকি আছে : ছায়াপথের মহাজাগতিক রশ্মি এবং সৌরশক্তিসম্পন্ন কণা। মার্স ওডিসি নামক মহাকাশযানটি গ্রহটির বিকিরণ পরিমাপের জন্য মঙ্গল বিকিরণ অবস্থা পর্যবেক্ষক ( ম্যারি ) বহন করে। ম্যারি অনুসন্ধানে আবিষ্কার করেছে যে, মঙ্গল গ্রহের উপরের কক্ষপথের বিকিরণ মাত্রা আন্তর্জাতিক মহাকাশ স্টেশন থেকে ২.৫ গুণ বেশি। দৈনিক গড় ডোজ ছিল প্রায় ২২০ µGy (২২ ম্র্যাড)-যা প্রতি বছর ০.০৮ Gy এর সমতুল। একটানা তিন বছর এই বিকিরণের সংস্পর্শে থাকলে তা নাসা কর্তৃক বর্তমানে সংজ্ঞায়িত সকল সতর্কতার মাত্রা অতিক্রম করবে এবং একটি মঙ্গল মিশনের পর বিকিরণের কারণে ক্যান্সার-আক্রান্ত হওয়ার ঝুঁকি বিজ্ঞানীরা যা অনুমান করেছিলেন তার তুলনায় দ্বিগুণ বেশি। এখনও মহাজাগতিক বিকিরণ সম্পর্কে জানার অনেক বাকি। বাম|থাম্ব|বিভিন্ন বিকিরণ মাত্রার তূলনামূলক চিত্র-মঙ্গল থেকে পৃথিবীতে প্রত্যাবর্তনের সময় র‍্যাড এবং [[মার্স সায়েন্স ল্যাবরেটরি|এমএসএল দ্বারা শনাক্তকৃত বিকিরণ এর অন্তর্ভুক্ত ]] ২০০৩ সালে লিন্ডন বি জনসন মহাকাশ কেন্দ্র কর্তৃক ব্রুকহ্যাভেন ন্যাশনাল ল্যাবরেটরি তে নাসা মহাকাশ বিকিরণ ল্যাবরেটরি নামে একটি গবেষণা ব্যবস্থা চালু করে, যেখানে মহাকাশ বিকিরণ পর্যবেক্ষণ ও পরিমাপের কাজে কণা এক্সেলেরেটর ব্যবহৃত হয়। এই ব্যবস্থায় বিকিরণ জীবিত উদ্ভিদ ও প্রাণীর উপর কী ধরনের প্রভাব ফেলতে পারে এবং এর থেকে আত্মরক্ষার কলাকৌশল আলোচনা করে। ২০০৬ সালের একটি গবেষণা ফলাফলে দেখান হয়েছিল যে, মহাজাগতিক বিকিরণ পূর্বের ধারণার তুলনায় ডিএনএর দ্বিগুণ পরিমাণে ক্ষতি করতে পারে, যা নভোচারীদের ক্যান্সার ও অন্যান্য রোগে আক্রান্ত হওয়ার বিরল ঝুঁকিতে ফেলে দেয়। এই ঝুঁকির হাত থেকে রক্ষায় নাসা এখন বিকল্প প্রযুক্তি এবং উপায় অনুসন্ধান করছে, যেমন মহাকাশচারী ও মহাকাশযানকে বিকিরণ থেকে রক্ষায় প্লাজমার ডিফ্লেক্টর শিল্ড তৈরি।
আন্তঃগ্রহবর্তী স্পেসফ্লাইট
শুক্র ব্যতীত অন্য যেকোনো গ্রহের চেয়ে পৃথিবী থেকে মঙ্গলে পৌঁছাতে প্রতি একক ভরে (ডেল্টা-ভি) কম শক্তি প্রয়োজন। হোহম্যান ট্র্যান্সফার অরবিট ব্যবহার করে মঙ্গল ভ্রমণে নয় মাসের কাছাকাছি সময় লাগে। অত্যাধুনিক স্থানান্তর আবর্তক দ্বারা মহাকাশে এই সময়কে কমিয়ে চার থেকে সাত মাসে নিয়ে আসা সম্ভব, তবে এর জন্য হোহম্যান ট্র্যান্সফার অরবিটের তুলনায়র প্রচুর ক্রমবর্ধমান শক্তি এবং জ্বালানি প্রয়োজন এবং রোবোটিক মঙ্গল অভিযানে ব্যবহারের জন্য তা অত্যন্ত উপযোগী। ভ্রমণ সময়কে ছয় মাসের বেশি কমানোর জন্য উচ্চতর ডেল্টা-ভি এবং ক্রমবর্ধমান এবং জ্বালানি প্রয়োজন যা করা রাসায়নিক রকেটে র জন্য কঠিন। এটি অত্যাধুনিক মহাকাশযান প্রপালসন প্রযুক্তি দ্বারা কার্যকর করা সম্ভব, যার মধ্যে কোনো কোনোটি বিভিন্ন মাত্রায় পরীক্ষাও করা হয়েছে, যেমনঃ ভেরিয়েবল স্পেসিফিক ইম্পালস ম্যাগনেটোপ্লাজমা রকেট এবং নিউক্লিয়ার রকেট। থাম্ব|মঙ্গল গ্রহ,([[ভাইকিং ১|ভাইকিং ১) ১৯৮০]] যাত্রার সময় মহাকাশচারীরা বিকিরণে র মুখমুখি হতে পারেন, যার ফলে তাদের সুরক্ষার প্রয়োজন হতে পারে। মহাজাগতিক রশ্মি ও সৌর বায়ু ডিএনএর ক্ষতিসাধন করে যা ক্যান্সারের ঝুঁকিকে আশঙ্কাজনকভাবে বাড়িয়ে দেয়। আন্তঃগ্রহবর্তী স্থানে দীর্ঘমেয়াদী ভ্রমণের প্রভাব এখনও অজানা, কিন্তু বিজ্ঞানীরা ধারণা করেন মঙ্গলে গমন এবং পৃথিবীতে প্রত্যাবর্তনের সময় বিকিরণের ফলে ক্যান্সার-আক্রান্ত হয়ে পুরুষের মৃত্যুর সম্ভাবনা ১% থেকে ১৯% এর মধ্যে (একটি অনুমান ৩.৪%) হওয়ার একটি অতিরিক্ত ঝুঁকি অনুমান করেছেন। নারীদের ক্ষেত্রে এই সম্ভাবনা আরো বেশি যার কারণ তূলনামূলক বড় গ্রন্থি টিস্যু।
মঙ্গল গ্রহে অবতরণ
মঙ্গলের পৃষ্ঠের মাধ্যাকর্ষণ পৃথিবীর ০.৩৮ গুণ এবং বায়ুমণ্ডলের ঘনত্ব পৃথিবীর ০.৬%। আপেক্ষিকভাবে শক্তিশালী মাধ্যাকর্ষণ এবং বায়ুগতিয় প্রভাবের উপস্থিতি কেবল থ্রাস্টারযুক্ত, ভারী, মানুষ বহনকারী মহাকাশযানের অবতরণকে কঠিন করে তোলে, যেমনটি হয়েছিল অ্যাপোলো চাঁদে অবতরণের সময়, সেই সাথে মঙ্গলের বায়ুমণ্ডলও অনেক সরু যার কারণে বায়ুগতিয় প্রভাব অ্যারোব্র্যাকিংয়ে সহায়ক হয়ে একটি ভারী যান মঙ্গলপৃষ্ঠে নামাতে পারে না। তাই মঙ্গলে বা চাঁদে বিমানচালিত মিশন বা রোবোটিক মিশন পরিচালনায় গতিরোধকযুক্ত এবং অন্য যেকোনো বার থেকে ভিন্ন অবতরণ ব্যবস্থার পরিকল্পনা করতে হবে। থাম্ব|মঙ্গলে অবতরণের কাল্পনিক চিত্র যদি কেউ ধারণা করে যে ১৩০ GPa (১৯,০০০,০০০ psi) এর সম শক্তিতে কার্বন ন্যানোটিউব নির্মাণ সামগ্রী সহজলভ্য হয়, তবে মঙ্গলে মানুষ ও বস্তুসামগ্রী অবতরণে একটি স্পেস এলেভেটর নির্মাণ করা যেতে পারে। ফোবোসে একটি স্পেস এলেভেটর তৈরির প্রস্তাবও দেয়া হয়েছে।
বসতি স্থাপনের জন্য প্রয়োজনীয় সরঞ্জামাদি
মঙ্গল গ্রহে বসতি স্থাপনের জন্য বিভিন্ন ধরনের সামগ্রীর প্রয়োজন হবে-মানুষকে প্রত্যক্ষভাবে পরিষেবা প্রদানের জন্য এবং খাদ্য, পানযোগ্য পানি, চালক যন্ত্র, শ্বাস-প্রশ্বাসযোগ্য অক্সিজেন ইত্যাদি উৎপাদনমানব বসতি স্থাপনের জন্য উভয় ধরনের সামগ্রীই প্রয়োজন। এসকল সরঞ্জামের মধ্যে অন্তর্ভুক্ত হলো:
প্রাথমিক উপযোগসমূহ
থাম্ব|মঙ্গলে স্থাপিত কলোনিতে বিভিন্ন প্রযুক্তি ও যন্ত্র ব্যবহারের কাল্পনিক চিত্রণ কলোনিটি পূর্ণাঙ্গভাবে সক্রিয় হওয়ার জন্য মানুষের প্রয়োজনীয় উপযোগসমূহের প্রয়োজন হবে। এগুলো এমনভাবে পরিকল্পনা করতে হবে যাতে মঙ্গল গ্রহের প্রতিকূল পরিবেশে টিকে থাকতে পারে এবং অন্যান্য সময়ও যেমন, ইভিএ স্যুট পরিহিত অবস্থায় বা মানুষের বাসযোগ্য অনুকূল পরিবেশে ব্যবহার উপযোগী হয়। উদাহরণস্বরূপ, যদি বিদ্যুৎ উৎপাদন ব্যবস্থা সৌরশক্তি-নির্ভর হয়, তাহলে ধূলিঝড়ের সময় বৃহৎ শক্তি সংরক্ষক ব্যবস্থাগুলিকে সুরক্ষা দিতে হবে হবে কেননা ঐ সময় বায়ুমণ্ডল ধুলায় ধূসরিত হয়ে যায় এবং সূর্যরশ্মি প্রবেশে বাঁধা দেয়। এর পাশাপাশি ভূপৃষ্ঠের বিকিরণ বা অন্যান্য পরিস্থিতির হাত থেকে মানুষকে রক্ষায় স্বয়ংক্রিয় ধুলা অপসারণ ব্যবস্থার প্রয়োজন হবে। যদি কলোনিটিতে কিছুসংখ্যক লোকের চেয়ে বেশি মানুষ থাকে তখন পৃথিবী থেকে পুনঃসরবরাহ কমাতে সিস্টেমগুলো স্থানীয় উৎসের সর্বাধিক ব্যবহার করবে, উদাহরণস্বরূপ পানি ও অক্সিজেনের পুনঃব্যবহার করে এবং মঙ্গলে যেকোনো উৎস থেকে প্রাপ্ত পানি ব্যবহারে সক্ষম হতে অভিযোজিত হয়ে।
পৃথিবীর সাথে যোগাযোগ
অর্ধ-সলে র সময় যখন পৃথিবী মঙ্গল দিগন্তের সরাসরি উপরে থাকে তখন পৃথিবীর সাথে যোগাযোগ তুলনামূলকভাবে সহজ। যোগাযোগের জন্য নাসা এবং ইএসএ মঙ্গলের কক্ষপথের বেশ কয়েকটি সরঞ্জামের উপর নির্ভর করে, অর্থাৎ ইতোমধ্যে মঙ্গল গ্রহের যোগাযোগ উপগ্রহ আছে। আলোর গতিবেগে র পরিসর দ্বারা পৃথিবীর সাথে মঙ্গলের একমুখী যোগাযোগের বিলম্বটি সর্বাধিক নিকটে প্রায় ৩ মিনিট থেকে (মঙ্গলের অনুসূর থেকে পৃথিবীর অপসূর বিয়োগ করে অনুমিত) ২২ মিনিট যা সর্বাধিক সম্ভাব্য বহিঃগ্রহসংযোগের সময় হয়ে থাকে (মঙ্গল এবং পৃথিবীর অপসূর যোগ করে অনুমিত)। দীর্ঘ-মেয়াদি বিলম্বের কারণে বর্তমান সময়ের যোগাযোগ প্রক্রিয়া, যেমন টেলিফোনে বার্তালাপ অথবা ইন্টারনেট রিলে চ্যাট ইত্যাদি মঙ্গলের সাথে পৃথিবীর যোগাযোগের ক্ষেত্রে নিতান্তই অকার্যকর। নাসা আবিষ্কার করেছে যে, প্রত্যেক সাইনডিক পর্যায়কালে র সময় প্রায় দুই সপ্তাহের জন্য পৃথিবীর সাথে মঙ্গলের প্রত্যক্ষ যোগাযোগ বন্ধ থাকতে পারে, কেননা ঐ সময়কালে বহিঃগ্রহসংযোগের কারণে সূর্য সরাসরি পৃথিবী ও মঙ্গলের মাঝে অবস্থান করে। যদিও যোগাযোগ বন্ধের পর্যায়কালের ব্যাপারটি বিভিন্ন বিষয়ের উপর নির্ভর করে এবং মিশন থেকে মিশনে পরিবর্তিত হয়। বাস্তবে বেশিরভাগ অভিযানের সময় মঙ্গলে যোগাযোগের পর্যায়কালের বিলম্ব মাসের ক্রমানুসারে হয়ে থাকে।
L4 এবং L5 ল্যাগরেনজিয়ান পয়েন্টে স্যাটেলাইট স্থাপন এই সমস্যার সমাধান হিসেবে কাজ করতে পারে; এমনকি একঝাঁক যোগাযোগ উপগ্রহ প্রেরণও এই পুরো বসতি স্থাপন প্রকল্পে ক্ষুদ্র ব্যয় হিসেবে গণ্য হবে। অবশ্য L4 এবং L5 এর গন্তব্যগুলোকে রিলে স্টেশনের কাছে অবাস্তব করে তুলতে এই যন্ত্রসমূহের শক্তি ও আকার ব্যবহৃত হবে, এই অঞ্চলগুলোর অন্তর্নিহিত স্থিতিশীল পরিবেশ স্টেশন রক্ষায় উপযোগী হলেও তা ধূলিকণা ও গ্রহাণুদের আকর্ষণ করে, যা ঝুঁকির সৃষ্টি করতে পারে। এই ঝুঁকি সত্ত্বেও ২০০৯ সালের শেষাংশে L4 এবং L5 অঞ্চল কোনো বিপদের মুখোমুখি না হয়েই অতিক্রম করেছে।
যান্ত্রিক অগ্রদূত
বাম|থাম্ব|মহাকাশচারীরা [[ভাইকিং ২ ল্যান্ডার প্রোবের দিকে অগ্রসর হচ্ছেন]] মানব বসতির ভিত্তি স্থাপিত হতে পারে বিভিন্ন রোবোটিক পদ্ধতির মাধ্যমে, যেমন মার্স এক্সপ্লোরেশন রোভার স্পিরিট, অপারচুনিটি, কিউরিওসিটি এবংপারসিভার‍্যান্স। এই যন্ত্রগুলি মঙ্গলে উৎস অনুসন্ধানে সহায়ক হতে পারে, যেমন ভূগর্ভস্থ জল বা বরফ, যা একটি কলোনিকে বিকশিত ও প্রতিষ্ঠা লাভ করতে সাহায্য করবে। এই যন্ত্রগুলোর এক একটির আয়ুষ্কাল কয়েক বছর এমনকি কয়েক দশকও হতে পারে এবং সাম্প্রতিককালে বাণিজ্যিক মহাকাশবিমানের উন্নতি দৃশ্যমান হওয়ায় এই ব্যবস্থাপনাগুলোর সাথে ব্যক্তিগত এবং এমনকি সরকারি মালিকানাও যুক্ত হতে পারে। এই রোবোটিক ব্যবস্থাপনার খরচ পূর্ববর্তী অভিযানগুলোর তুলনায় অনেকাংশে কম এবং রাজনৈতিক ঝুঁকিও কম।
তারযুক্ত ব্যবস্থাপনাগুলি বিভিন্ন ব্যয়বহুল সামগ্রী যেমন জ্বালানি, অক্সিডাইজার, নির্মাণ সামগ্রী ইত্যাদি সরবরাহের মাধ্যমে পূর্ববর্তী ক্রুযুক্ত অভিযানগুলোতে অবতরণ ও ঘাঁটি নির্মাণের ভিত্তি স্থাপন করে থাকলেও, শক্তি, যোগাযোগ ব্যবস্থা, আশ্রয়, তাপমাত্রা নিয়ন্ত্রণ এবং উৎপাদনের মৌলিক বিষয়গুলি স্থাপনের সূচনা রোবোটিক ব্যবস্থাপনার মাধ্যমে করা যেতে পারে, যা ক্রুযুক্ত অভিযানের পূর্বপরিকল্পনা হতে পারে।
স্পেসএক্স মার্স প্রোগ্রামে ধারণা করা হয় যে ২০২০ এর দশকে মঙ্গলে মানুষ স্থানান্তরের পূর্বে বেশ কয়েকটি কার্গো মিশন পরিচালনার মাধ্যমে অবশ্য প্রয়োজনীয় সামগ্রী, আবাস ও নির্মাণ সামগ্রী এবং বিভিন্ন পরিষেবা স্থানান্তর করা হবে। যেসকল সরঞ্জামাদি প্রয়োজন হবে তার মধ্যে রয়েছে এমন যন্ত্র যা জৈব সার, মঙ্গলের বায়ুমণ্ডলীয় নাইট্রোজেন ও কার্বন-ডাই-অক্সাইড থেকে মিথেন এবং অক্সিজেন উৎপাদন করবে এবং গ্রহের ভূপৃষ্ঠের উপরিভাগের পানি এবং এর পাশাপাশি প্রাথমিক কৃষি অঞ্চলসমূহের জন্য অস্থায়ী ডোম নির্মাণের সামগ্রী।
অর্থনীতি
নয়াবিশ্বে র প্রথম দিকের উপনিবেশগুলোর সাফল্যের জন্য অর্থনীতি একটি গুরুত্বপূর্ণ দিক হতে পারে। মঙ্গল গ্রহের নিম্ন মহাকর্ষীয় বিভব এবং সৌরজগতে এর অবস্থান পৃথিবী-মঙ্গল বাণিজ্যের জন্য সুবিধাজনক এবং একই সাথে গ্রহটিতে স্থায়ী বসতি স্থাপনের পক্ষে একটি অর্থনৈতিক যুক্তি প্রদান করতে পারে। গ্রহটির আকার এবং উৎসসমূহ অনুমান করা যায় যে, গ্রহটি খাদ্য উৎপাদন এবং গ্রহাণু বেল্ট থেকে খনিজ উত্তোলনে র যন্ত্র-সামগ্রী তৈরির জন্য উপযুক্ত স্থান হতে পারে।
প্রথম দিকের উপনিবেশগুলিতে আন্তঃমঙ্গল বাণিজ্যের জন্য আরেকটি ভালো উদাহরণ হতে পারে সার। যেহেতু মঙ্গলে জীবনের অস্তিত্ব নেই, তাই মঙ্গলের মাটি শস্য উৎপাদন এবং গাছপালার বর্ধনের জন্য মোটেও উপযোগী নয়। আর এ কারণেই যতদিন পর্যন্ত না গ্রহটি রাসায়নিকভাবে পরিবর্তিত হয়ে শস্য ও শাক-সবজি উৎপাদন উপযোগী হয়ে স্বয়ংসম্পূর্ণ হচ্ছে, ততদিন পর্যন্ত সার এবং অন্যান্য উর্বরতা বর্ধক যেকোনো মঙ্গল গ্রহবাসীর কাছে অত্যন্ত মূল্যবান হিসেবে গণ্য হবে। থাম্ব|মঙ্গলের ভূপৃষ্ঠে প্রাপ্ত আয়রন-নিকেল উল্কাপিণ্ডের অংশবিশেষ মঙ্গলে স্থাপিত নতুন কলোনিতে সৌরশক্তি শক্তির অন্যতম উৎস হিসেবে বিবেচিত হতে পারে। যেহেতু মঙ্গল সূর্য থেকে ৫২% দূরে অবস্থিত এবং দেদীপ্যমানতা দূরত্বের বর্গরূপে কমে যায়, তাই মঙ্গল গ্রহের সৌর দেদীপ্যমানতা (যে পরিমাণ সৌর বিকিরণ মঙ্গলের ভূপৃষ্ঠে এসে পৌঁছায়) পৃথিবীর প্রায় ৪২%। কিন্তু এই পাতলা বায়ুমণ্ডল পৃথিবীর তুলনায় প্রায় সবটুকু শক্তিকে মঙ্গল পৃষ্ঠে প্রবেশ করতে দেয়, আর মোটামুটিভাবে এক-চতুর্থাংশ সৌর বিকিরণ শোষণ করে। মঙ্গলের পৃষ্ঠে সূর্যরশ্মির পরিমাণ অনেকটা পৃথিবীর একটি মাঝারি মেঘলা দিনের মতো হবে।
যান্ত্রিক চালকশক্তি
যদিও গতানুগতিক উৎক্ষেপণ ব্যয়সহ মহাকাশে বসতি স্থাপনের অন্যান্য খাতে প্রয়োজনীয় অর্থ হ্রাস পাওয়ার তাৎক্ষণিক কোনো সম্ভাবনা নেই, কারো কারো দৃষ্টিভঙ্গিতে ২০২০ এর দশকে মহাকাশযান উৎক্ষেপণ খাতে আমূল ব্যয় হ্রাসের সম্ভাবনা আছে, কাজেই তা এই ক্ষেত্রে নেয়া যেকোনো উদ্যোগের ব্যয় সংক্ষেপণ করবে। নিম্ন ভূ-কক্ষপথে প্রতি ২২,৮০০ কেজি (৫০,৩০০ পাউন্ড) বা মঙ্গলে ৪,০২০ কেজি (৮,৮৬০ পাউন্ড) পেলোড অবতরণে ৬২ মিলিয়ন মার্কিন ডলার প্রকাশিত মূল্যের সাথে স্পেস এক্স এর ফ্যালকন ৯ রকেটসমূহ এখন পর্যন্ত “এই শিল্পে সর্বাপেক্ষা সুলভ”। স্পেস এক্সের পুনর্ব্যবহারযোগ্য মহাকাশযানভিত্তিক উদ্যোগগুলোর মধ্যে আছে ফ্যালকন হেভি এবং মিথেন ভিত্তিক মহাকাশযান, যার মধ্যে স্টারশিপ ও অন্তর্ভুক্ত। যদি স্পেস এক্স পুনর্ব্যবহারযোগ্য প্রযুক্তির উন্নয়নে সক্ষম হয় তবে তা মহাকাশভ্রমণের সর্বমোট ব্যয়ের উপর বৃহৎ প্রভাব ফেলবে এবং এর পাশাপাশি মহাকাশ উৎক্ষেপণ পরিষেবাসমূহের ক্রমবর্ধমান প্রতিযোগিতামূলক বাণিজ্যের পরিবর্তন ঘটাবে বলে ধারণা করা হয়।
গ্রহগত সুরক্ষা ব্যবস্থা
মঙ্গলে প্রেরণের জন্য প্রস্তুতকৃত রোবোটিক মহাকাশযানগুলির অভ্যন্তরীণ ভাগ সূক্ষ্মভাবে ছিদ্রমুক্ত এবং জীবাণুমুক্ত করা অত্যাবশ্যক এবং যানটির বহির্ভাগে যাতে ৩০০,০০০ এর বেশি ছিদ্র না থাকে, অন্যথায় মহাকাশযানটি যদি পানি সংবলিত “বিশেষ অঞ্চলে” যাতায়াত করে, তখন দূষণের একটি ঝুঁকি থাকে যা জীবন অনুসন্ধানমূলক কার্যক্রমের পাশাপাশি গ্রহেরও ক্ষতির কারণ হতে পারে।
মানবভিত্তিক অভিযানগুলোতে মহাকাশযানগুলো এই মাত্রায় জীবাণুমুক্ত করা সম্ভব নয়, কেননা স্বাভাবিকভাবে মানুষ নিজেই মানব অণুজীবসমগ্রে র হাজার হাজার ট্রিলিয়ন প্রজাতির অণুজীবের বাহক এবং মানুষের জীবন রক্ষা করে এদের অপসারণ করা সম্ভব নয়। সেক্ষেত্রে ঝুঁকিটি পরিমিত মাত্রায় নিয়ন্ত্রণই একমাত্র পন্থা বলে বিবেচিত হয়, কিন্তু মঙ্গল গ্রহে দুরূহ অবতরণের ক্ষেত্রে এটি প্রায় অসম্ভব। সমস্যাটি সমাধানের জন্য বেশ কয়েকটি গ্রহবিষয়ক কর্মশালা আয়োজিত হয়েছে, তবে ব্যাপারটি নিয়ে অগ্রসর হওয়ার জন্য এখন পর্যন্ত কোনো চূড়ান্ত দিকনির্দেশনা নেই। মানব অভিযাত্রীরা যদি কোনোভাবে মঙ্গলে বিদ্যমান অণুজীবসমূহের বাহকে পরিণত হন, তবে তারা পৃথিবীবাসীর জন্য ভীষণ ঝুঁকির কারণ হবেন এবং নিজেরাও অরক্ষিত হয়ে পড়বেন।
নিরক্ষীয় অঞ্চল
মার্স ওডিসি আরশিয়া মনস আগ্নেয়গিরির কাছে প্রাকৃতিক গুহা সদৃশ স্থাপনার আসল রহস্য জানতে পেরেছে। ধারণা করা হয় যে এ ধরনের স্থাপনা বাসিন্দাদের বিকিরণ ও ক্ষুদ্র উল্কাপিণ্ড থেকে আশ্রয় দেবে। এও সন্দেহ করা হয় যে নিরক্ষীয় অঞ্চলে ভূতাপীয় শক্তি র অস্তিত্ব আছে।
লাভা টিউব
থাম্ব|মঙ্গল গ্রহের আগ্নেয়গিরিতে অবস্থিত লাভা টিউবের প্রবেশদ্বারের চিত্র বেশ কয়েকটি সম্ভাব্য মঙ্গলীয় লাভা টিউবের সম্মুখপ্রান্ত আরশিয়া মনসের প্রান্তদেশে অবস্থিত। পৃথিবীভিত্তিক তথ্যগুলো ঐ অঞ্চলে প্রশস্ত জায়গা থাকার ইঙ্গিত দেয় যা বিকিরণ থেকে পূর্ণ সুরক্ষা দিতে পারবে এবং নির্মাণ সামগ্রী ব্যবহার করে ফাঁকগুলি বন্ধ করা আপেক্ষিকভাবে সহজ।
হেলাস প্ল্যানিশিয়া
হেলাস প্ল্যানিশিয়া মঙ্গলের ভূগাণিতিক উপাত্তে র নিচে সবচেয়ে নিম্নাবস্থিত সমভূমি। মঙ্গলের অন্য কোনো স্থানের চেয়ে এই অঞ্চলের বায়ুচাপ তুলনামূলকভাবে বেশি।
নৈতিক, রাজনৈতিক ও আইনগত প্রতিবন্ধকতাসমূহ
এটি অপরিণামদর্শী যে মঙ্গল গ্রহে প্রথম মানুষের অবতরণ কীভাবে মহাকাশ অনুসন্ধান এবং মহাকাশস্থিত বিষয়সমূহের উপর অধিকারসংক্রান্ত বর্তমান নীতিমালাগুলোকে বদলে দেবে। ১৯৬১ সালে জাতিসংঘের মহাকাশ চুক্তিতে নির্ধারিত হয়েছিল যে, পৃথিবীর কোনো দেশ মহাবিশ্বের কোনো গ্রহ বা তার বাসিন্দাদের স্বত্বাধিকারী হিসেবে নিজেদের দাবি করতে পারবে না। যেহেতু মঙ্গল গ্রহের ঝুঁকিপূর্ণ পরিবেশ এবং বিভিন্ন বিপজ্জনক পরিস্থিতি মোকাবিলা করে মানুষের বেঁচে থাকা অত্যন্ত কষ্টসাধ্য বলে পরিগণিত হবে, তাই স্বাভাবিকভাবেই ঐ গ্রহের সংস্কৃতি, ঐতিহ্য ও আইন-কানুন পৃথিবীর চেয়ে অনেকটাই ভিন্ন হবে। ইলন মাস্কের মঙ্গলযাত্রা বিষয়ক পরিকল্পনাসমূহ ঘোষণা করার পর এ ব্যাপারটি এখনও অনিশ্চিত যে একটি বেসরকারি সংস্থার প্রগতিশীলতায় মঙ্গল গ্রহে সম্ভাব্যভাবে সর্বপ্রথম মানুষ পাঠানোর পদক্ষেপটি কীভাবে জাতীয় এবং আন্তর্জাতিক পর্যায়ে ভূমিকা পালন করবে। তহবিল বণ্টনে নাসাকে বেশ কয়েকবার কাটছাঁট করতে হয়েছিল। বারাক ওবামা রাষ্ট্রপতি থাকাকালীন সময়ে নাসার মঙ্গলে পৌঁছানোর লক্ষ্যটিকে নেপথ্যে ঠেলে দেওয়া হয়েছিল। ২০১৭ সালে, তৎকালীন মার্কিন প্রেসিডেন্ট ডোনাল্ড ট্রাম্প মানুষকে চাঁদ এবং অবশেষে মঙ্গল গ্রহে পৌঁছানোর প্রতিশ্রুতি দেন এবং এই লক্ষ্যে নাসার জন্য বরাদ্দকৃত অর্থ ১.১ বিলিয়ন মার্কিন ডলার বাড়িয়ে দেয়ার মাধ্যমে কার্যকর পদক্ষেপ নেন, পাশাপাশি স্পেস লঞ্চ সিস্টেমের অবকাঠামো উন্নয়নে মনোনিবেশ করেন।
উপনিবেশবাদ
মূল প্রবন্ধঃ মহাকাশে উপনিবেশ স্থাপন
মহাকাশে উপনিবেশ স্থাপনের ধারণাটি সাধারণভাবে সাম্রাজ্যবাদ এবং উপনিবেশবাদের ধারাবাহিকতা হিসেবে আলোচনা করা হয়েছে, বিশেষত মঙ্গল গ্রহের ঔপনিবেশিক সিদ্ধান্ত গ্রহণ এবং ঔপনিবেশিক শ্রমের কারণসমূহ এবং ভূমির উত্তরাধিকার ইত্যাদি বিষয়াবলী উত্তর উপনিবেশবাদে র পরিপ্রেক্ষিতে সমালোচিত হয়েছে। মঙ্গল গ্রহ বা মহাকাশের যেকোনো অনুসন্ধানমূলক মিশন, স্থায়ী উদ্যোগ অথবা উপনিবেশ স্থাপনের ক্ষেত্রে সর্বাধিক অংশগ্রহণ নিশ্চিতকরণ এবং পরিকল্পনাসমূহ বাস্তবায়নের প্রয়োজনীয়তা অনুভব করায় এ উদ্দেশ্যে সংশ্লিষ্ট প্রায় সকলেই সামাজিক সংস্কারের আহ্বান জানিয়েছেন এবং বর্ণবাদ, লিঙ্গবাদ সহ সকল প্রকারের কুসংস্কার এবং ধর্মীয় গোঁড়ামি পরিহার করতে প্রতিশ্রুতিবদ্ধ হয়েছেন।
মহাকাশ অনুসন্ধানকে “নতুন সীমান্ত” হিসেবে বর্ণনাকৃত ধারণাটি বিবেচনাহীন বসতিস্থাপনপকারী উপনিবেশবাদের ধারাবাহিকতা এবং উদ্ভিগ্ন ভাগ্য হিসেবে সমালোচিত হয়েছে এবং উপনিবেশের অনুসন্ধান ও সম্প্রসারণকে মানব প্রকৃতি র মৌলিক বৈশিষ্ট্য হিসেবে ধরে নেওয়া হয়েছে।
মহাশূন্যে আঞ্চলভিত্তিক উপনিবেশ স্থাপনের মুখ্য ধারণাটিকে সার্ফ্যাসিজম বলে, যা শুক্রের বদলে মঙ্গলে বসতি স্থাপনকে সমর্থন করে।
গর্ভধারণের ঝুঁকিসমূহ
নভোচারীগণ মহাকাশ যাত্রাকালীন সময়ে যেসকল নৈতিক সমস্যার মুখোমুখি হতে পারেন তাদের মধ্যে অনাকাঙ্ক্ষিত গর্ভধারণ অন্যতম। একজন গর্ভবতী সদস্য মহাকাশযানে উপস্থিত অন্যান্য সকল সদস্যের জন্য ঝুঁকির কারণ হতে পারেন। গর্ভবতী মা ও শিশুর সঠিক পুষ্টি এবং সুস্বাস্থ্য নিশ্চিতকরণে পৃথিবী থেকে অতিরিক্ত খাদ্য সরবরাহের পাশাপাশি যথাযথ চিকিৎসা এবং পরিচর্যার প্রয়োজন হবে। গর্ভাবস্থা ঐ গর্ভবতী সদস্যের শারীরিক ও মানসিক সক্ষমতাকে প্রভাবিত করবে, যার ফলে সে সঠিকভাবে নিজ দায়িত্ব ও কর্তব্যগুলো পালন করতে পারবে না। মহাকাশযানের বাহ্যিক পরিবেশ একটি সদ্যোজাত শিশুর বিকাশে কীভাবে ভূমিকা রাখবে, এ বিষয়ে এখনও পুরোপুরি জানা যায়নি। যদিও এই বিষয়টি প্রায় নিশ্চিত যে, অনাগত শিশুটি স্বাভাবিকের তুলনায় বেশি সৌর বিকিরণ সংবেদনশীল হবে যা তার দেহস্থিত কোষ এবং জিনের উপর ক্ষতিকর প্রভাব ফেলবে।
উপনিবেশ স্থাপনের পক্ষে আইনগত সমর্থন
থাম্ব|[[বাজ অলড্রিন, অ্যাপোলো ১১ এর একজন নভোচারী এবং চাঁদে পদার্পণকারী দ্বিতীয় ব্যক্তি যিনি মঙ্গল গ্রহে মানব অভিযান পরিচালনার পক্ষে সুপারিশ করেছেন। ]] বেশ কয়েকটি বেসরকারি সংস্থা বিভিন্ন কারণ ও প্রস্তাবের পরিপ্রেক্ষিতে মঙ্গল গ্রহে বসতি স্থাপনকে সমর্থন করে। এর মধ্যে সবচেয়ে প্রবীণতম প্রতিষ্ঠান হলো মার্স সোসাইটি যারা মঙ্গলে মানবযাত্রা সফল করতে এ উদ্দেশ্যে গৃহীত নাসার যেকোনো কর্মসূচির প্রচারণা করে এবং এর পাশাপাশি তারা যুক্তরাষ্ট্র ও কানাডায় মঙ্গল এনালগ গবেষণা স্টেশন প্রতিষ্ঠা করেছে।
ইলন মাস্ক ‘মঙ্গলে একটি স্বয়ংসম্পূর্ণ মানব উপনিবেশ স্থাপনে সক্ষম’ এমন ধরনের প্রযুক্তি বিকাশের দীর্ঘমেয়াদি লক্ষ্যে স্পেস এক্স প্রতিষ্ঠা করেছিলেন। ২০১৫ সালে তিনি বলেছিলেন, “আমার মনে হয় আগামী ১১-১২ বছরের মধ্যে আমরা একজনকে মঙ্গলে পাঠানোর আশা করতে পারি” (২০২৬-৭ এর মধ্যে)। রিচার্ড ব্রানসন, তার জীবনকালে মঙ্গল গ্রহের প্রথম দিকের জনতার মধ্যে একজন হওয়ার জন্য দৃঢ়প্রতিজ্ঞ ছিলেন। তিনি বলেছিলেন, “আমি মনে করি এটি একেবারেই বাস্তবসম্মত। এটি অবশ্যই ঘটবে…… আমার মনে হয় আগামী ২০ বছরের মধ্যে [২০১২ হতে] আমরা আক্ষরিকভাবেই শতসহস্র মানুষকে মহাশূন্যে নিয়ে যেতে পারব যা আমাদের আরো বড় কিছু করার জন্য আর্থিক সংস্থান দেবে।“
২০১৩ সালে, মার্কিন প্রকৌশলী, সাবেক মহাকাশচারী এবং চাঁদে পদার্পণকারী দ্বিতীয় ব্যক্তি, বাজ অলড্রিন, দ্য নিউ ইয়র্ক টাইমসে প্রকাশিত একটি মতামতে মঙ্গল গ্রহে মানব অভিযান কে সমর্থন করেন এবং চাঁদকে “গন্তব্য নয়, বরং যাত্রা শুরুর কেন্দ্রবিন্দু যা  মঙ্গলকে আবাসযোগ্য গ্রহে পরিণত করে  মানবজাতিকে দ্বি-গ্রহের প্রজাতিতে পরিণত করার আবক্র পথে রাখে”, এভাবে অবলোকন করেন। ২০১৫ সালের আগস্টে অলড্রিন ফ্লোরিডা ইনস্টিটিউট অফ টেকনোলোজি র সাথে যৌথভাবে, নাসার উদ্দেশ্যে, নভোচারীদের জন্য এবং একটি “দশ বছরের দায়িত্ব সফর” এর পরিকল্পনা নিয়ে ২০৪০ সালের পূর্বে মঙ্গলে বসতি স্থাপনের একটি “মাস্টার প্ল্যান” প্রকাশ করেন।
ডায়ানা স্কারউইড
ডায়ানা এলিজাবেথ স্কারউইড (Diana Elizabeth Scarwid; জন্ম: ২৭ আগস্ট ১৯৫৫) হলেন একজন মার্কিন অভিনেত্রী। তিনি ইনসাইড মুভস (১৯৮০) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি মম্মি ডিয়ারেস্ট (১৯৮১) চলচ্চিত্রে বয়স্ক ক্রিস্টিনা ক্রফোর্ড চরিত্রে অভিনয় করেন। তিনি তার কর্মজীবনে সত্তরের অধিক চলচ্চিত্র ও টেলিভিশন নাটকে কাজ করেছেন, তন্মধ্যে উল্লেখযোগ্য হল প্রিটি বেবি (১৯৭৮), সিল্কউড (১৯৮৩), সাইকো থ্রি (১৯৮৬), এক্সট্রিমিটিজ (১৯৮৬), ব্রেন্ডা স্টার (১৯৮৯), এবং হোয়াট লাইজ বিনিথ (২০০০)। তিনি ১৯৯৫ সালে টেলিভিশন চলচ্চিত্র ট্রুম্যান-এ অভিনয় করে একটি এমি পুরস্কারে মনোনীত হয়েছেন।
প্রারম্ভিক জীবন
স্কারউইড ১৯৫৫ সালের ২৭শে আগস্ট জর্জিয়া অঙ্গরাজ্যের স্যাভানা শহরে জন্মগ্রহণ করেন। তাত পিতা অ্যান্থনি জন স্কারউইড (১৯১১-১৯৮৯) ও মাতা এলিজাবেথ (প্রদত্ত নাম: ফ্রিজেল, ১৯২০-২০০৬)। তার তিন ভাই রয়েছে। তার পরিবার দীর্ঘকাল জর্জিয়ার টাইবি আইল্যান্ডে বসবাস করত। ১৭ বছর বয়সে অভিনেত্রী হওয়ার লক্ষ্যে ডায়ানা জর্জিয়া ছেড়ে নিউ ইয়র্কে চলে যান। সেখানে তিনি আমেরিকান একাডেমি অব ড্রামাটিক আর্টস ও পেস বিশ্ববিদ্যালয়ে একযোগে পড়াশোনা করেন এবং দ্বৈত প্রোগ্রামে স্নাতক ডিগ্রি সম্পন্ন করেন।
বাকপাল
বাকপাল দ্বিতীয় পাল সম্রাট ধর্মপালের ভ্রাতা ছিলেন।
সংক্ষিপ্ত পরিচিতি
ভাগলপুরে আবিষ্কৃত নারায়ণপালের তাম্রশাসন থেকে জানা যায় যে, বাকপাল জ্যেষ্ঠ ভ্রাতা ধর্মপালের শাসনাধীনে থেকে পাল সাম্রাজ্য শত্রুমুক্ত করেছিলেন। রাখালদাস বন্দ্যোপাধ্যায় এই তাম্রশাসন বিশ্লেষণ করে মত দিয়েছেন, যে তার জয়পাল নামক এক পুত্র ছিল।
মামণি রয়সোম গোস্বামী
মামণি রয়সোম গোস্বামী (মামণি ৰয়ছম গোস্বামী) আসামের একজন জ্ঞানপীঠ পুরস্কার প্রাপ্ত সাহিত্যিক। তার প্রকৃত নাম ইন্দিরা গোস্বামী। তিনি মামণী বাইদেউ নামেও পরিচিত। মাতৃভাষা অসমীয়া ছাড়াও ইংরেজি ভাষায় সাহিত্য রচনা করেছেন। তিনি ১৯৮২ সনে সাহিত্য অকাদেমি পুরস্কার ও ১৯৯৯ সনে জ্ঞানপীঠ পুরস্কার লাভ করেন। তিনি ভারতের প্রথম Principal Prince Claus Laureate (২০০৮) ছিলেন।
শৈশব ও শিক্ষা
1941 সনে গুয়াহাটিতে মামণি রয়সোম জন্মগ্রহণ করেন। তার পিতার নাম উমাকান্ত গোস্বামী ও মাতার নাম অম্বিকা দেবী। উমাকান্ত গোস্বামী একসময়ে গুয়াহাটির কটন কলেজের অধ্যক্ষ ছিলেন। মামণি বয়সোম তার বাল্যকাল আমরঙা সত্রে অতিবাহিত করেন। তার কাকা চন্দ্রকান্ত গোস্বামী সত্রের সত্রাধিকার ছিলেন। গুয়াহাটির লতাশিল প্রাথমিক বিদ্যালয়, তৎকালীন অসমের রাজধানী শিলংয়ের পাইন মাউন্ট স্কুল ও গুয়াহাটির তরিণীচরণ বালিকা বিদ্যালয় থেকে মামণি রয়সোম শিক্ষা গ্রহণ করেন। তিনি গুয়াহাটির সন্দিকৈ বালিকা বিদ্যালয় থেকে আই.এ পাস করেন1950 সনে অসমীয়া ভাষা বিষয়ে কটন কলেজ থেকে স্নাতক ডিগ্রী লাভ করেন। 1960 সনে তিনি গুয়াহাটি বিশ্ববিদ্যালয় থেকে স্নাতকোত্তর ডিগ্রী লাভ করেন।
বৈবাহিক জীবন
১৯৬২ সনে হিন্দুস্তান কন্সট্রাকশন কম্পানীর প্রকৌশলী হিসেবে ব্রহ্মপুত্রের শরাইঘাট সেতু নির্মানের জন্য মাধবেন রয়সম অসমে আসেন। ১৯৬৩ সনের চৈত্র মাসে তিনি মামণী রয়সোমকে বিবাহের প্রস্তাব দেন। ১৯৬৫ সনে অক্টোবর মাসে জগলীয়ার পাড়ের সত্রে হিন্দু রীতি মতে তারা বিবাহ সম্পর্কে আবদ্ধ হন। তারপর তিনি স্বামীর সহিত কাশ্মীরে গমন করেন। বিবাহের ১৮ মাস পর ১৯৬৭ সনের ১৫ এপ্রিল তারিখে এক পথ দূর্ঘটনায় মাধবেন রয়সমের মৃত্যু হয়। এই ঘটনা মামণি রয়সমের জীবন ও সাহিত্যে সুদুরপ্রসারী প্রভাব বিস্তার করে। বিপর্যস্ত্য মামণী রয়সোম মানসিকভাবে বিষাদগ্রস্ত হয়েছিলেন। ১৯৮৮ সনে প্রকাশিত আধা লেখা দস্তাবেজ নামক আত্মজীবনীতে লিখেছেন যে হতাশাগ্রস্ত হয়ে  তিনি আত্মহত্যা করার কথা ভেবেছিলেন। তাকে সান্ত্বনা দেওয়ার জন্য শৈশবের স্মৃতি ও পিতার চিঠি ছাড়া আর কোন সম্বল ছিলনা। ১৯৬৮ সনে তিনি গোয়ালপারার সৈনিক বিদ্যালয়ে শিক্ষকতা করা আরম্ভ করেন। কিছুদিন পর তিনি শিক্ষক উপেন্দ্র চন্দ্র লেখারুর পরামর্শক্রেমে বৃন্দাবনে থাকার জন্য প্রস্থান করেন। ১৯৬৯ সনে বৃদাবন ইন্সটিটিউড অফ ফিলোসফীতে উপেন্দ্র চন্দ্র লেখারুর সহিত গবেষণা আরম্ভ করেন। বৃন্দাবনের বিচিত্র অভিজ্ঞতার ভিত্তিতে পরবর্তী সময়ে তিনি তার অন্যতম শক্তিশালী  উপন্যাস নীলকণ্ঠ ব্রজ রচনা করেন। তিনি তার আরেকটি বিখ্যাত উপন্যাস গংগার পরা ব্রহ্মপুত্র এখানেই রচনা করেন।
১৯৭১ সনে তিনি দিল্লী বিশ্ববিদ্যালয়ের আধুনিক ভারতীয় ভাষা-সাহিত্য অধ্যয়ন বিভাগে অসমীয়া ভাষার অধ্যাপিকা রুপে যোগদান করেন। এখান থেকে তিনি বিভাগের প্রধানরুপে অবসর গ্রহণ করেন। তুলসীদাসের রামচরিতমানস ও মাধব কন্দলীর অসমীয়া রামায়ণের তুলনামুলন অধ্যয়নের জন্য তিনি ১৯৭৩ সনে গুয়াহাটি বিশ্ববিদ্যালয় থেকে ডক্টরেট ডিগ্রী লাভ করেন।
মামণি রয়সম গোস্বামী lung infection সহ আরও বিভিন্ন রোগে আক্রান্ত হয়ে প্রায় ৮মাস সংকটজনক অবস্থায় ছিলেন। প্রথমে তাকে গুরগাওয়ের চিকিৎসালয়ে ভর্তী করানো হয়েছিল যদিও অবশেষে গুয়াহাটি চিকিৎসা মহাবিদ্যালয়ে স্থানান্তর করানো হয়েছিল।  ২০১১ সনের ২৯ নভেম্বর তারিখে সকাল ৭:৪৬ সময়ে  অন্তিম নিশ্বাস ত্যাগ করেন।
শান্তিদূত
২০০৪ সনে মামণি রয়সোম গোস্বামী অসমের বিছিন্নতাবাদী সংগঠন ইউনাইটেড লিবারেশন ফ্রন্ট অফ আসাম (ULFA)-কে হিংসা পরিত্যাগ করার আহ্বান জানান ও দলটির নেতৃবৃন্দ ও সরকারের সহিত আলোচনা অনুস্থিত করার প্রচেষ্টা করেছিলেন। সেই প্রচেষ্টাকে সমর্থন জানিয়ে সংগঠনটি অসমের বিশিষ্ট নাগরিক ও প্রচার মাধ্যমের প্রতিনিধিদের নিয়ে People’s  Consultive Group (PCG)  গঠন করে। PGG-এর মাধ্যমে সংগঠনটি সরকারের সহিত আলোচনা অনুষ্ঠিত করছিল। এখানে একবার ভারতের প্রধান মন্ত্রী ডঃ মনমোহন সিং অংশগ্রহণ করেছিলেন। মামণি রয়সোম গোস্বামীর মাধ্যমে প্রধানমন্ত্রী সংগঠনটির সকল মুখ্য দাবীর জন্য ইচ্ছা প্রকাশ করে আলোচনা করার জন্য পত্র প্রেরন করে।
ত্রিভুবনপাল
ত্রিভুবনপাল দ্বিতীয় পাল সম্রাট ধর্মপালের জ্যেষ্ঠপুত্র ছিলেন।
পরিচয়
গৌড়ের নিকটে অবস্থিত খালিমপুরে আবিষ্কৃত তাম্রশাসন থেকে জানা যায়, ত্রিভুবনপাল দ্বিতীয় পাল সম্রাট ধর্মপালের জ্যেষ্ঠপুত্র ছিলেন, কিন্তু পিতার রাজত্বকালেই তাঁর মৃত্যু ঘটে।
শারমিন হত্যা মামলা
শারমিন হত্যা মামলাটি ছিল বাংলাদেশের একটি কুখ্যাত ফৌজদারি মামলা। ১৯৮৯ সালের ৯ এপ্রিল ধনী শিল্পপতি মুনীর হুসেন একজন প্রতিবন্ধী ব্যক্তির মধ্যবয়সী স্ত্রী হোসনে আরা খুকুর সাথে দীর্ঘকালীন পরকিয়া সম্পর্কের পরিণতি হিসেবে তার চার মাসের স্ত্রী শারমিন রীমাকে হত্যা করেছিলেন। মুনির ও শারমিন উভয়ই বিশিষ্ট পরিবার থেকে এসেছিলেন — মুনির ছিলেন ঢাকা মেডিকেল কলেজের সাবেক অধ্যক্ষ ডাঃ আবুল কাশেম ও প্রখ্যাত চিকিৎসক ডাঃ মেহেরুননেসার পুত্র এবং শারমিন রীমা আল বদর কর্তৃক বাংলাদেশের মুক্তিযুদ্ধে নিহত সাংবাদিক নিজামউদ্দিন আহমেদের মেয়ে ছিলেন।
হত্যার তদন্ত এবং পরবর্তী বিচার প্রক্রিয়া ব্যাপকভাবে সংবাদমাধ্যমে ছড়িয়ে পড়েছিল, এবং হত্যাকাণ্ডের প্রতিটি নতুন ঘটনা উদ্ঘাটন বেশ কয়েক মাস ধরে নাটকীয় শিরোনাম তৈরি করে।
এই মামলার বিচার কাজ ২১ মে ১৯৯০ এ শেষ হয়েছিল। মুনির ও খুকু উভয়কেই দোষী সাব্যস্ত করে মৃত্যুদন্ড দেওয়া হয়েছিল। এর দু'বছর পরে, ১৯৯২ সালের জুলাইয়ে, একটি আপিল আদালত খুকুর সাজা বাতিল করে এবং তাকে সমস্ত অভিযোগ থেকে খালাস দেয়। বিভিন্ন আইনি আবেদন ও করুণার আবেদনে মুনির মৃত্যুদণ্ড বহাল ছিল। ১৯৯৩ সালের ২ জুলাই তাকে ফাঁসি দেওয়া হয়েছিল।
কৃষ্ণ মন্দির, রাওয়ালপিন্ডি
শ্রী‌ কৃষ্ণ মন্দির অথবা কৃষ্ণ মন্দির রাওয়ালপিন্ডির একমাত্র সক্রিয় মন্দির যেখানে পূজা-অর্চনা পালিত হয়। মন্দিরটি পাকিস্তানের পাঞ্জাব প্রদেশের রাওয়ালপিন্ডির সাদ্দারে কাবারি বাজার ও রাওয়ালপিন্ডি রেলওয়ে স্টেশনের মধ্যে অবস্থিত। রাওয়ালপিন্ডি ও ইসলামাবাদে বসবাসকারী হিন্দুদের একমাত্র উপাসনার পীঠস্থান হল এই মন্দির। হিন্দু উৎসবের মধ্যে হোলি, দীপাবলি ইত্যাদি উদযাপিত হয়।
ইতিহাস
থাম্ব|১৮৯৭ সালে কঞ্জি মাল ও উজগার মাল রাম মন্দিরটি নির্মাণ করে ১৮৯৭ সালে কঞ্জি মাল ও উজগার মাল রাম রাচপাল পাশ্ববর্তী অঞ্চলের হিন্দুদের উপাসনালয় রূপে মন্দিরটি নির্মাণ করেন। দেশভাগের সময়, ১৯৪৭ সালে মন্দিরটি বন্ধ করে দেওয়া হয়েছিল। দেশভাগের পর যেসমস্ত হিন্দু সম্প্রদায়ের মানুষ পাকিস্তানেই থাকতে চেয়েছিলেন, তাদের দ্বারা গঠিত একটি হিন্দু পঞ্চায়েতকে ১৯৪৯ সালে মন্দিরটির দায়িত্ব দেওয়া হয় এবং তারপর থেকে রাওয়ালপিন্ডির হিন্দুদের জন্য এটি প্রধান উপাসনালয় হয়ে ওঠে।
১৯৭০ সালে, ইভাকুই ট্রাস্ট প্রোপার্টি বোর্ড (ETPB), স্থানীয় ব্যবসায়ীদের জন্য মন্দিরের আশেপাশের এলাকাটিকে বরাদ্দ করে। হিন্দু সম্প্রদায়ের লোকেরা মন্দির চত্বর এভাবে অধিকার করে রাখার জন্য প্রতিবাদ করে চলেছে।
পুনঃসংস্কার
২০১৮ সালে, পাঞ্জাব সরকার মন্দিরটির পুনঃসংস্কারের জন্য ২০ মিলিয়ন রুপি অর্থ বরাদ্দ করে। এবং এই পুনঃসংস্কার ও পুনরুদ্ধার ২০২০ সালে সম্পূর্ণ হয়েছে।
বাগদা বিধানসভা কেন্দ্র
বাগদা (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৯৪ নং বাগদা (এসসি) বিধানসভা কেন্দ্রটি বাগদা সমষ্টি উন্নয়ন ব্লক এবং গারাপোতা, সুন্দরপুর এবং টেংরা গ্রাম পঞ্চায়েত গুলি বনগাঁ সমষ্টি উন্নয়ন ব্লক এর অন্তর্গত।
বাগদা (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত। পূর্বে এই কেন্দ্রটি বারাসাত লোকসভা কেন্দ্রের অন্তর্গত ছিল।
২০২১
২০২১ এর বিধানসভা নির্বাচনে ভারতীয় জনতা পার্টি মনোনীত প্রার্থী হিসাবে বিশ্বজিৎ দাস সর্বভারতীয় তৃণমূল কংগ্রেসের পরিতোষ কুমার সাহা কে পো
২০১৬
২০১৬ সালের নির্বাচনে, এআইটিএমসি'র প্রাক্তন বিধায়ক দুলাল বর, আইএনসি (কংগ্রেস) তার নিকটতম প্রতিদ্বন্দ্বী এআইটিএমসি'র উপেন্দ্রনাথ বিশ্বাসকে পরাজিত করেন।
২০১১
২০১১ সালের নির্বাচনে, তৃণমূল কংগ্রেসের উপেন্দ্রনাথ বিশ্বাস তার নিকটতম প্রতিদ্বন্দ্বী এআইএফবি এর মৃণাল সিকদারকে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে, তৃণমূল কংগ্রেসের দুলাল চন্দ্র বর বাগদা (এসসি) কেন্দ্র থেকে জয়ী হন তার নিকটতম প্রতিদ্বন্দ্বী ফরওয়ার্ড ব্লকের কমলক্ষ্মী বিশ্বাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ফরওয়ার্ড ব্লকের কমলক্ষী বিশ্বাস ২০০১ সালে তৃণমূল কংগ্রেসের দুলাল চন্দ্র বর, ১৯৯৬ সালে কংগ্রেসের কালিদাস অধিকারী, ১৯৯১ সালে কংগ্রেসের রামচন্দ্র বসুকে পরাজিত করেন। ১৯৮৭ সালে কংগ্রেসের অপূর্ব লাল মজুমদার ফরওয়ার্ড ব্লকের কমলক্ষী বিশ্বাসকে পরাজিত করেন। ফরওয়ার্ড ব্লকের কমলক্ষী বিশ্বাস ১৯৮২ সালে কংগ্রেসের অপূর্ব লাল মজুমদারকে পরাজিত করেন এবং ১৯৭৭ সালে নির্দলের হয়ে পরাজিত হন।
১৯৬২-১৯৭২
১৯৭২, ১৯৭১, ১৯৬৯ এবং ১৯৬৭ সালে ফরওয়ার্ড ব্লকের অপূর্ব লাল মজুমদার জয়ী হন। কংগ্রেসের মনীন্দ্র ভূষণ বিশ্বাস ১৯৬২ সালে জয়ী হন। এর পূর্বে বাগদা কেন্দ্রটি ছিল না।
জোসেফ ম্যাকার্থি
জোসেফ রেমন্ড ম্যাকার্থি (নভেম্বর ১৪, ১৯০৮ – মে ২, ১৯৫৭) একজন মার্কিন রাজনীতিবিদ যিনি সিনেটর উইসকনসিন থেকে ১৯৪৭ সাল পর্যন্ত ১৯৫৭ সালে তার মৃত্যু পর্যন্ত। ১৯৫০ সালে শুরু হয়, ম্যাকার্থি মার্কিন যুক্তরাষ্ট্রের একটি সর্বকালের সর্বাধিক দৃশ্যমান জনসাধারণের মুখোমুখি হয়ে ওঠে কোল্ড ওয়ার ব্যাপকভাবে কমিউনিস্ট বিলোপ। তিনি অভিযোগ করেন যে বহু সংখ্যক কমিউনিস্ট এবং সোভিয়েত ইউনিয়ন সোভিয়েত স্পিরিট এবং সহানুভূতিশীলরা মার্কিন যুক্তরাষ্ট্রের ফেডারেল সরকার, বিশ্ববিদ্যালয়, চলচ্চিত্র শিল্প এবং অন্য কোথাও অনুপ্রবেশ করেছে। পরিশেষে, তিনি স্মিয়ার কৌশল যে মার্কিন যুক্তরাষ্ট্রের সিনেটের দ্বারা মার্কিন যুক্তরাষ্ট্রে নিন্দা সংশয়যুক্ত হয়েছিলেন। শব্দটি "ম্যাকার্থিজম", ১৯৫০ সালে ম্যাকার্থি এর অভ্যাসের পরিপ্রেক্ষিতে গঠিত হয়, শীঘ্রই অনুরূপ কমিউনিজম বিরোধী কমিউনিস্ট কার্যক্রমের জন্য প্রয়োগ করা হয়। আজকের এই শব্দটি ডিমেগগিক, অযৌক্তিক এবং অনির্বাচিত অভিযোগগুলি, সেইসাথে জন চরিত্র হত্যার চরিত্রের উপর হামলা বা রাজনৈতিক প্রতিপক্ষের দেশপ্রেম বলে বিবেচিত হয় তার পরিপ্রেক্ষিতে ব্যবহৃত হয়।
জয়পাল
জয়পাল দ্বিতীয় পাল সম্রাট ধর্মপালের ভ্রাতুষ্পুত্র ছিলেন।
মার্থা রে
মার্থা রে (২৭ আগস্ট ১৯১৬ – ১৯ অক্টোবর ১৯৯৪) ছিলেন একজন মার্কিন কৌতুকভিনেতা, অভিনেত্রী, ও গায়িকা। বাল্যকালে রে গায়িকা ও কৌতুকাভিনেত্রী হিসেবে তার কাজ শুরু করেন। তিনি চলচ্চিত্র ও টেলিভিশনে অভিনয় করলেও পরবর্তীতে ব্রডওয়ে মঞ্চে কাজ করেন। তার সেচ্ছাসেবী কাজের জন্য তিনি ১৯৬৯ সালে একাডেমি পুরস্কারের জিন হারশল্ট মানবহিতৈষী পুরস্কার এবং ১৯৭৩ সালে স্ক্রিন অ্যাক্টরস গিল্ড আজীবন সম্মাননা পুরস্কার লাভ করেন।
প্রারম্ভিক জীবন
রে ১৯১৬ সালের ২৭শে আগস্ট মন্টানার বাটের সেন্ট জেমস হাসপাতালে জন্মগ্রহণ করেন। তার জন্মনাম মার্গি রিড। কোন কোন সূত্রে বলা হয় তার প্রকৃত নাম ম্যাগি ওরিড। তার পিতা পিটার এফ রিড জুনিয়র আইরিশ অভিবাসী এবং মাতা মেবেল হেজেল (প্রদত্ত নাম: হুপার) মিলওয়াকি ও মন্টানায় বেড়ে ওঠেন। মার্থার জন্মের সময় দুজনেই স্থানীয় ভডেভিল মঞ্চে "রিড ও হুপার" যুগল হিসেবে অভিনয় করতেন। তার জন্মের দুই দিন পরেই তার মা আবার অভিনয় করেন। মার্থা তিন বছর বয়সে তার পিতামাতার সাথে মঞ্চে কাজ করেন। তিনি পরবর্তীকালে তার ভাই বাডের সাথে কাজ করতেন। তারা দুজন এতো জনপ্রিয় হয়ে ওঠেন যে তার পিতামাতা অনুষ্ঠানের নাম পরিবর্তন করে "মার্গি অ্যান্ড বাড" রাখা হয়।
সম্মতির সাথে যৌনমিলনের সময় মৃত্যু
স্বাস্থ্য ও অঙ্গসংস্থান
যৌন অন্তরঙ্গতা এবং রাগমোচন, অক্সিটোসিন নামক হরমোনের মাত্রা বৃদ্ধি করে, যা "প্রেম হরমোন" নামেও পরিচিত, এই হরমোন মানুষের বন্ধন এবং বিশ্বাস গড়ে তুলতে সাহায্য করে।  যৌন কার্যকলাপ অনেক সময় মেজাজ মেরামত কৌশল একটি হিসাবে পরিচিত, যার মানে এটি বিষণ্ণতা বা বিষণ্ণতার অনুভূতি দূর করতে ব্যবহার করা যেতে পারে।
উভয়ের সম্মতিক্রমে যৌনাচারের সময় মৃত্যুগুলি হঠাৎ ঘটে যাওয়া মৃত্যুর প্রায় ০.৬% হয়ে থাকে। ভায়াগ্রা, যদিও সাধারণত একটি নিরাপদ ড্রাগ হিসাবে বিবেচিত হয় তবে বয়স্ক বা অসুস্থ পুরুষদের মধ্যে যৌন ক্রিয়াকলাপের সময় আকস্মিক কার্ডিওভাসকুলার মৃত্যুর সাথে সংযোগ রয়েছে।  সেক্সের সময় কার্ডিওভাসকুলার কারণে মৃত্যুর ঘটনা বেশিরভাগ ক্ষেত্রে পুরুষদের মধ্যে ঘটে। উভয়ের সম্মতিক্রমে যৌনাচারের সময় মৃত্যুর জন্য কোকেনের মতো ওষুধের ব্যবহারেরও তথ্য রয়েছে।
উল্লেখযোগ্য ঘটনা
ডান|থাম্ব| [[Pope John XII|পোপ জন দ্বাদশ (মৃ. ৯৬৪), যিনি সম্ভবত কোনও উপপত্নীর সাথে সম্মতিযুক্ত যৌন সম্পর্কের সময় মারা গিয়েছিলেন]]
গগন হরকরা
গগন হরকরা বা গগন চন্দ্র দাস বাংলা লোকসঙ্গীতশিল্পী, সঙ্গীত রচয়িতা ও বিশিষ্ট বাউল গীতিকার। বাংলাদেশের জাতীয় সঙ্গীত আমার সোনার বাংলা-এর সুর রবীন্দ্রনাথ ঠাকুর সংগ্রহ করেছিলেন গগন হরকরার রচিত একটি গানের সুর হতে। জন্ম অধুনা বাংলাদেশের শিলাইদহের নিকটস্থ আড়পাড়া গ্রামে। পেশা ছিল শিলাইদহ ডাকঘরে চিঠি বিলি করা। রবীন্দ্রনাথের সঙ্গে তার বিশেষ অন্তরঙ্গতা ছিল এবং প্রায়ই দুজনে রসালাপ ও সঙ্গীত চর্চা করতেন। রবীন্দ্রনাথ তার গুণমুগ্ধ ছিলেন। রবীন্দ্রনাথের "যে তোমায় ছাড়ে ছাড়ুক" ও "আমার সোনার বাংলা" গান দুটি, গগন হরকরার যথাক্রমে "ও মন অসাড় মায়ায় ভুলে রবে" ও "আমি কোথায় পাব তারে" গান দুটির সুর ভেঙে রচিত হয়।
জীবন
গগন হরকরা আনুমানিক ১৮৪৫ খ্রিঃ শিলাইদহের কসবা নামক গ্রামে জন্মগ্রহণ করেন। তার পিতা-মাতা সম্বন্ধে তেমন কোন তথ্য জানা সম্ভব হয়নি তবে তার একটি ছেলের নাম কিরণ চন্দ্র ছিল বলে জানা যায়।
পেশা
গগন প্রথমে কৃষি কাজ করে জীবিকা নির্বাহ করতেন পাশাপাশি তৎকালীন শিলাইদহের ডাক ঘরের ডাক হরকরা’র চাকরি করতেন।